VREUGDE! VREUGDE!

(VONKK 5)

(*Melodie van Lied 530*)

1

Vreugde! Vreugde! Juig van vreugde,

want ons Heiland het verrys.

Tot die dood was Hy verneder,

uit die graf het Hy herrys.

Alle eer aan die Oorwinnaar!

Elke knie moet voor Hom buig.

“Jesus Christus is die Here!”

elke tong moet dit getuig.

2

Jesus leef, Hy heers vir ewig,

heerlik is sy majesteit.

As gestuurde van die Vader

stuur Hy ons nou wêreldwyd.

Hy bring heling, skenk bevryding:

daarvan moet ons bly getuig.

Vreugde! Vreugde! Juig van vreugde,

want ons Heiland het verrys.